VORMSI VALLAVALITSUS

KORRALDUS

|  |  |
| --- | --- |
| Hullo | 16. oktoober 2023 nr 91 |

**Vormsi Lasteaed-Põhikooli õppekavaväliste teenuste võimaldamine ja teenuste hinnakirja kinnitamine**

Vormsi Vallavolikogu 23.11.2015. a määruse nr 11 „Vormsi Lasteaed-Põhikooli põhimäärus” § 5 punkti 1 kohaselt on Vormsi Lasteaed-Põhikooli üks tegevusvaldkondadest lastehoiu korraldamine.

Kohaliku omavalitsuse korralduse seaduse § 30 lõike 3 ja Vormsi Vallavolikogu 23.11.2015. a määruse nr 11 „Vormsi Lasteaed-Põhikooli põhimäärus” § 5 punkti 1 ning § 11 punkti 1 alusel, annab Vormsi Vallavalitsus

**korralduse:**

1. Võimaldada lapsehoiuteenust Vormsi Lasteaed-Põhikooli nimekirja mittekuuluvatele lastele.

2. Kinnitada Vormsi Lasteaed-Põhikooli poolt osutatavate õppekavaväliste teenuste hinnakiri alates 01.11.2023 järgmiselt:

2.1. Päevahoiuteenus perioodiks, kui Vormsi Lasteaed-Põhikooli lasteaia osa on avatud
15 eurot päev (ühe lapse kohta), hind sisaldab toidupäeva maksumust;
2.2. Päevahoiuteenus suveperioodiks, kui Vormsi Lasteaed-Põhikooli lasteaia osa on suletud:
2.2.1. lastele, kelle elukohaks Eesti rahvastikuregistri andmetel on Vormsi vald 10 eurot päev/30 eurot nädal/80 eurot hoiuperiood (ühe lapse kohta), hinnale lisandub toidupäeva maksumus;
2.2.2. lastele, kelle elukohaks Eesti rahvastikuregistri andmetel ei ole Vormsi vald 20 eurot päev/160 eurot hoiuperiood (ühe lapse kohta), hinnale lisandub toidupäeva maksumus.

3. Korraldus jõustub teatavakstegemisega.

4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Vormsi Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja korras.

|  |  |
| --- | --- |
| Maris Jõgevavallavanem |  Cariina Pähkvallasekretär |